# ДОМ ЗА СМЕШТАЈ ДУШЕВНО ОБОЛЕЛИХ ЛИЦА

«СВЕТИ ВАСИЛИЈЕ ОСТРОШКИ ЧУДОТВОРАЦ»

НОВИ БЕЧЕЈ

ЈНМВ бр. 4/2019

ДАТУМ: 02.04.2019. године

**Предмет:** Додатне информације и појашњења конкурсне документације за јавну набавку добра – Набавка опреме за кухињу, ЈНМВ бр. 4/2019

Дана 30.03.2019. године Комисија је примила захтеве за додатним информацијама и појашњењима конкурсне документације за јавну набавку добра – Набавка опреме за кухињу, ЈНМВ бр. 4/2019, те у складу са чланом 63.став 3. Закона о јавним набавкама, даје следеће информације и појашњења:

**ПИТАЊЕ:**

,,Стандард SRPS ISO 45001 замениће OHSAS 18001, а организације које су већ сертификоване према OHSAS 18001 имаће три године да пређу на нови SRPS ISO 45001.

ISO/IEC 20000 је стандард у систему менаџмента услугама (SMS). Стандардом се специфицирају захтеви за пружаоца услуге. ISO/IEC 20000 је стандард који се односи на управљање IТ услугама и који омогућава IT организацијама да осигурају да процеси које реализују и услуге које обезбеђују буду у складу са потребама свих заинтересованих страна и у складу са најбољом праксом из те области.

Сматрамо да су захтеви за наведеним стандардима неосновани јер нису применљиви на наведени предмет набавке (набавка добара а не услуга за које се примењује ISO 20000) као и понављање, односно дуплирање стандарда, односно организације не могу да имају и ISO 18001 и ISO 45001 у исто време јер се у ствари са једног прелази на други стандард (покривају исту област). Из наведених разлога, молимо да измените наведене услове. ''

**ОДГОВОР:**

Наручилац прихвата као основану примедбу која се односи на **с**тандард ISO 45001 и OHSAS 18001, те ће прихватити као исправну понуду понуђача који достави стандард ISO 45001 или стандард OHSAS 18001.

Наручилац не прихвата као основану примедбу која се односи на стандард ISO/IEC 20000 обзиром да је у конкурсној документацији, поред испоруке, захтевао и услугу монтаже и сервисирања предметне опреме. Захтев за стандардом ISO/IEC 20000 сматрамо оправданим будући да се исти односи на пројектовање, транзицију, испоруку и побољшавање услуга, а могу га користити следеће организације:

-организације које траже услуге од пружаоца и захтевају потврду да ће њихови захтеви који се односе на услуге бити испуњени;

-организације које захтевају доследан приступ свих својих пружаоца услуга, укључујући и оне у ланцу снабдевања;

-пружалац услуге који намерава да демонстрира своју способност за пројектовање, транзицију, испоруку и побољшање услуге;

-пружалац услуге који би побољшао пројектовање, транзицију и испоруку услуга кроз ефективну примену и рад SMS-а.

Стандард ISO/IEC 20000-1 се примењује на све пружаоце услуга, без обзира на тип, величину и природу пружене услуге и има за циљ да обезбеди вредност, како за корисника, тако и за пружаоца услуга. Примена SMS-а обезбеђује управљање услугама и могућност за непрекидно побољшавање и већу ефикасност и ефикасност уз добро организовано и координисано особље.

**ПИТАЊЕ:**

,,Рок испоруке не може бити дужи од 10 календарских дана од дана закључења уговора.

Сматрамо да је нереално време дато за испоруку робе, јер нека роба дата у техничкој спецификацији је увозна и потребан је дужи временски рок да се роба увезе и транспортује до Србије (и то ако је произвођач има на стању, јер у колико нема рок за производњу је и до 30 дана).

Из наведених разлога молимо да измените наведене услове.''

**ОДГОВОР:**

Наручилац, због хитности набавке предметне опраме остаје при максималном року испоруке од 10 календарских дана.

Сматрамо да, ако се урачуна време од објављивања набавке, време док нараучилац донесе одлуку о додели уговора и објави је на Порталу јавних набавки, време док протекне рок за подношење захтева за заштиту права, понуђачи имају довољно времена за набавку опреме која је предмет набавке.

Наручилац ће у складу са наведеним извршити измену Конкурсне документације.

Наведено појашњење предметне Конкурсне документације Наручилац ће објавити на Порталу јавних набавки и на својој интернет страници.

Комисија за јавну набавку